Andre øvelse var en hinderløype organisert som jaktstart. Deltakerne startet altså ut ifra hvilken tid de fikk i første øvelse. De to deltakerne som først ble ferdig med denne øvelsen gikk videre til den store finalen. Hinderløypen bestod av flere mindre øvelser, hvor den siste var å få pulsen ned i hvilepuls. Den første som klarte dette var Finn Christian Jagge og deretter var det Trine Haltvik som sikret seg finaleplass. Forhåndsfavoritt Ailo Gaup klarte aldri å nå hvilepuls og røk dermed ut av konkurransen.